
OCTOBER 


LUNA DÍ CONSCIENTISACION DI 


CANCER NA PECHO 


En conexion cu reunion publico den Parlamento riba e tema di 
frontera cu Venezuela: 


E PORCENTAHE DI PETICIONNAN CU TA 
WORDO APROBA PA ASILO TA HOPI ABOU 


Un tema hopi importante cu Prome Minister Evelyn Wever- 
Croes a elabora riba dje diaranson mainta durante e reunion 
publico den Parlamento, ta e maneho di Asiel Unit y a duna di 
conoce cu na Aruba e porcentahe di peticionnan cu ta wordo 
aproba ta hopi abou. 


Aruba ta aplica e tratado di refugiado ‘Europees Verdrag voor 
de Rechten van de Mens (EVRM). A base di e tratado aki, 
un asilo politico ta ora un hende cu pa motibonan politico 
ta teme pa su bida. Mayoria di hende cu ta bin Aruba ta bin 
pa motibonan economico. Na Hulandes e terminologia ta 
“economische vluchtelingen”. Anto e ora ey e tratadonan aki 
no ta esun cu ta duna nan proteccion. 


PORCENTAHE: 

E porcentahe di peticion pa asilo ta relativamente abou, pero e 
ta fluctua tambe depende di e situacion. Por ehempel na aña 
2017, 11% a wordo aproba. Pero na fin di dia e personanan 
cu a pidi y a haya derecho riba asilo a warda asina tanto, 
cu nan a dicidi di bay otro pais. Den e caso aki nan a bay 
Colombia caminda cu nan a ‘settle’ y e peticion y aprobacion 
no a concretisa. Na aña 2018 e percentahe tabata 1.9%. Na 
aña 2019, 2%. Na aña 2020 no tabatin ni un cu a wordo aproba 
y na aña 2021, 3%. Na aña 2022 te ainda 1.6%. E averahe ta 
varia rond di 2% cu ta un averahe hopi abou. 


COMPARA CU HULANDA: 

Secretario di Estado di veiligheid di Hulanda, cu ta encarga 
cu e aspecto di asilo na Hulanda, durante su bishita na Aruba 
a indica cu na Hulanda e porcentahe ta mas halto. Esaki ta 
pasobra cu na Hulanda hendenan di Siria y Ukraina ta pidi 
asilo. El a indica tambe cu si den caso nan mester haya un 
grupo grandi di Venezolano na Hulanda, tambe e porcentahe lo 
ta igual cu esun na Aruba. “Mi ta haya esey importante pasobra 
tin organisacionnan internacional ta midi nos riba e cantidad di 
asilo cu nos ta duna. Pero Aruba ta afilia na e tratado di EVRM, 
nos tin sistema di asilo, nos tin procedura di asilo y a base di e 
procedura nos tin cu actua e ora”, Prome Minister a remarca. 


PREOCUPACION: 

Un otro preocupacion cu tin tambe ta e desaroyonan geo- 
politico. Na e momento cu frontera habri, ta spera tambe cu 
e cantidad ta bay subi atrobe y e trabou ta bira pisa pa 12 
persona y talves si redobla 12 pa 24 persona, asina mes 
lo no ta suficiente. Asiel Unit ta trahando tambe den un 
sistema automatisa caminda na un manera live por haya mas 
informacion. 


INDEPENDISA E ASIEL UNIT: 

Un di e proposicionnan cu a wordo haci tambe, ta pa purba 
independisa e Asiel Unit, pasobra e realidad ta cu ta bay keda 
cu e problematica di asiel pa hopi aña ainda. Y door di tin'e 
como un sub-afdeling bou di Dimas, talves, e mester haya su 
luga separa y asina talves tambe por pone mas atencion na 
dje. 


“E tema di asilo ta un tema hopi delicado pero mi ta kere e ta 
importante pa Parlamento ta na altura di e situacion y maneho 
di Asiel Unit. Gobierno ta trahando hunto cu e Asiel Unit pa 
hunto mira kico ta locual mester haci pa aumenta e cantidad 
di casonan cu por atende. Hulanda ta dipuesto pa yuda aki. 
Esaki ta un reto cu mester atende lihe pa Asiel Unit haya mas 
personal”, Prome Minsiter Evelyn Wever-Croes a duna di 
conoce. 

Den e decision pa habri frontera si of no 


MESTER TENE CUENTA CU E ASPECTO DI ASIEL 


Na e momentonan aki, Asiel Unit tin 1819 peticion pendiente 


Diaranson mainta, 
Prome Minister señora 
Evelyn  Wever-Croes 
durante reunion publico 
den Parlamento, a 
| elabora riba varios 
aspecto cu Gobierno 
mester tene cuenta cu 
nan den e decision pa 
habri frontera si of no. 
Prome Minister a splica 
ampliamente riba e 
situacion y maneho di 
asiel aki na Aruba. 


‘ASIEL UNIT”: 

Den e departamento di Dimas tin un ‘sub afdeling’ cu ta 
wordo yama e ‘Asiel Unit’. E asiel unit na e momentonan aki 
ta consisti di 12 persona y mayoria di nan ta personanan cu 
a bin di overtolligheidspool. Dos persona ta administratieve 
medewerker, e demas ta esnan cu ta haci e interogacion, 


e ‘hoorders’; e ‘beleid en beslissers medewerkers’; 
‘procesondersteuner’ y; un ‘coordinator’. Apesar cu e cantidad 
aki ta abou, nan ta haci un trabou sumamente valioso y hopi 
bon pa atende cu tur e peticionnan di asilo cu ta drenta. 
Prome Minister a duna di conoce cu e cantidad aki mester 
wordo redobla pa asina nan por atende cu e peticionnan pero 
pa motibo di e retonan financiero cu nos tin, Gobierno no por 
tuma mas personal den servicio y ta mirando con por atende 
cu esaki. Hulanda a indica di ta dispuesto di yuda y Gobierno 
ta pendiente di esey. 


1819 PETICION: 

Na e momentonan aki, Asiel Unit tin 1819 peticion pendiente. 
Mester remarca cu debi cu e frontera ta cera, y debi tambe 
na pandemia, e cantidad di peticionnan di asilo ta poco. Na 
augustus di e aña aki, tabatin 19 peticion so. Na september 
tabatin 28 peticion so. Esaki compara cu e cantidad di peticion 
cu tawata tin prome cu e pandemia y ora e frontera tawata 
habri na unda tin luna cu e cantidad di peticion tawata entre 
400 pa 500. Dimas na dado momento mester a cera e sistema 
automatisa pa stop hende di haci cita, pa asina purba maneha 
e fluho. Esey tabata un problema hopi serio. 


CAMPAÑA DI DES-INFORMACION: 

Un otro problema serio tambe tawata un campaña di des- 
informacion formal na Aruba caminda tabatin hende ta informa 
e personanan aki, of miho bisa, hunga cu nan sentimento, y 
bisa nan pidi asilo, siendo cu talves nan no ta bin na remarke 


pe. 


CANTIDAD PETICION FINALISA: 

Di januari te cu September 2022, Asiel Unit a logra finalisa 337 
peticion pa asilo mientras cu tin 1819 pendiente. Esaki ta duna 
un claridad cuanto aña ta bay tin mester pa por termina tur e 
peticionnan cu tin pendiente awo. Esaki ta sin conta e cantidad 
cu por bin acerca ainda. 


Na 2021, Asiel Unit a logra finalisa 801 peticion. Aña 2020 a 
finalisa 663. Na 2019 a finalisa 343 y na 2018 a finalisa 79. 
Esaki ta indica cu na 2021 e capacidad tabata hopi mas halto. 
E motibo principal cu aworaki e capacidad a baha ta cu tin 
hende cu a cuminsa bay for di e unit pasobra e trabou ta hopi 
pisa. “E ta un trabou emocionalmente hopi hopi duro, esnan cu 
ta haci entrevista tin pa scucha hopi storia hopi doloroso. E ta 
un procedura segun tratado, pasobra nos ta afilia na tratado di 
refugiadonan. E ta un procedura stipula pa ley y mester siguie. 


E Tempo cu ta dura pa finalisa un peticion asina ta basa 
den tres categoria: 


1. “FIRST IN, FIRST OUT” 

E peticion regular di asilo ta wordo trata a base di e principio 
“First in, first out”. Esakinan por tin un duracion di dos pa tres 
aña. Esaki ta duracionnan usual internacional tambe. Niun pais 
na mundo ta atende asilo den un paar di dia. E ta un proceso 
cu ta tuma su tempo pasobra mester verifica informacionnan 
cu ta wordo duna pasobra no por bay tras di e storia so. Y e 
verificacion ey ta tarda. Den e categoria aki, dos pa tres aña ta 
wordo considera un periodo rasonabel. 


2. PETICIONNAN URGENTE: 

Tambe tin biaha tin casonan di urgencia. Un ehempel di esaki 
ta ora cu ta un caso unda cu Warda Nos Costa a detene un 
hende cu ta drenta ilegalmente via boto chikito y e tin cu wordo 
expulsa. Un otro ehempel ta ora cu ta masa. Masa ta ora cu 
mas di 12 ta bin pareu. E ora den e casonan aki, e periodo 
rasonabel ta wordo considera entre 4 pa 6 siman. 


3. PRIORIDAD: 

E di tres categoria ta e categoria di prioridad. Ehempel 
di esaki ta ora cu e persona tin un ‘bezwaarprocedure’ of 
un ‘beroepsprocedure. Den casonan cu tin riesgonan pa 
dwangsom, motibonan medico etc. Den e casonan aki Asiel 
Unit ta purba keda cla den 28 dia. 


“Aruba na e momentonan mester percura pa nos recupera y 
bira mas fuerte. Nos tin e responsabilidad pa drecha calidad di 
biba di tur esnan cu ta biba aki na Aruba sea bo a nace aki of 
a bin y haci Aruba bo hogar. Nos tin e responsabilidad pa crea 
mas cupo di empleo pa nan tambe y percura pa tin educacion 
riba nivel pa tur nos muchanan”, Prome Minister a expresa. 

Prome Minister Evelyn Wever-Croes: 


TREKKERNAN DI TAREANAN DI 
LANDSPAKKET A INFORMA PARLAMENTO 


Diabierna 14 di october, Prome Minister Evelyn Wever-Croes 
tawata na Parlemento hunto cu e trekkernan di tareanan di e 
Landspakket. Cada trekker a informa di kico ta e tareanan di 
ehucucion cu ta wordo haci den nan area den e Landspakket. 
Prome Minister a presenta cada trekker y e area cu cada un a 
presenta. 


Dia 13 di November 2020, casi 2 aña pasa, Gobierno di 
Aruba a firma un onderlinge regeling cu Hulanda na unda a 
haci palabracionnan riba reformanan cu tin cu tuma luga. E 
pandemia a dal Aruba duro pero pa nos sali di dje nos mester 
sali mas fuerte y mas resiliente. “Nos no kier solamente 'bounce 
back’ caminda nos tabata pero nos kier ‘bounce forward’ y tin 
un economia asina mas fuerte y asina un pais mas fuerte”, 
Prome Minister a expresa. 


Gobierno a palabra cu Hulanda cu lo bay traha cu 8 area di 
reforma anto ta parti esaki den uitvoeringsagenda. Cada 
kwartaal ta bay tin uitvoeringsagenda nobo na unda ta indica 
cada area kico ta e tarea pa e kwartaal ey. Gobierno ta comprati 
esakinan cu Parlamento. 


Cada kwartaal Gobierno ta traha cu un uitvoerings agenda y 
despues ta bin un uitvoeringsrapportage riba con Gobierno ta 
ehecutando cada tarea. E uitvoeringsrapportage ta manera un 
tipo di rapport cijfers den colornan, y e colornan ta mas tanto 
berde. E berde den sentido di luz di trafico ta indicando cu nan 
ta bayendo bon. Awor si Aruba a cuminsa mira cu tin un poco 
mas oranje y cora cerca nos tambe y esaki pa motibo cu ta 
mesun hendenan cu ta trekker di tareanan di Landspakket, tin 
cu haci tur cos cada biaha y haci nan trabounan diariamente 
tambe. 


RIBA CADA TAREA DI EHECUCION 


| 


~ 


A presenta den Parlamento un total di 13 persona cu a hiba 
palabra. Sra. Indra Zaandaam ta ‘process bewaker’ di ‘Tijdelijke 
Werk Organisatie’ di parti di Aruba. Indra ta esun cu ta papia y 
comunica cu Hulanda y ta trek e proceso aki. 


Di e 8 temanan cu tin den e Landspakket, sr Pang di CAD a 
hiba palabra riba Thema A cu ta e parti di financieel beheer. 
Sra. Helder di CBS tambe a splica e tareanan di Thema A y 
Thema A2 cu ta Kosten en effectiviteit publieke sector. Sra. 
Omaira Lares a hiba palabra riba e tema di personal. Pa loke 
ta Thema C cu ta Belastingen, no tawata por tawata presente 
pero sra. Zaandam a presenta Thema C. Sr. George Croes 
di DWJZ a hiba palabra riba Thema D, Financiele sector. 
Economische hervormingen ta un tema grandi y a partie den 4 
area y a wordo presenta pa sra. Glendeline Croes di Ministerie 
di Labor; sr. Adriaan Fraser di Ministerie di Husticia; sra. Yvonne 
Lee- Perez di DAO; y sra. Maria Dijkhof — Pita di Economische 
Zaken. Thema F ta e tema di zorg y a wordo presenta pa sra. 
Arleen Ellis. 

Riba Thema G ta Onderwijs, sr. Jhon Hessen di Inspectie 
Onderwijs a hiba palabra. 

Thema H, Versterken van de reschtstaat a wordo parti den dos 
y presenta door di sr. Edson Jacobs y sr. Herman Fransen. 


“Mi ta gradici cada un di e personanan aki y esnan cu ta yuda 
nan. Lanspakket no ta un cos cu nos por haci di un, dos y tres 
y no ta un hende so ta haci y e simple hecho cu nos tin 13 
hende cu a hiba palabra den Parlamento di con r Landspakket 
ta hinca den otro, ta mustra e complehidad y e seriedad cu nos 
ta mustra”, Prome Minister a duna di conoce. 

Prome Minister Evelyn Wever — Croes: 


Durante reunion publico den Parlamento Prome Minister a elabora riba 


PROYECTONAN REALISA DEN CUADRO DI 
VOORJAARSNOTA 2019 PA ATENDE CU E 
CRISIS DI VENEZUELA 


E crisis migratorio di Venezuela cu ta wordo ocasiona pa e 
situacion humanitario den Venezuela mes tin un impacto grandi 
riba Aruba. Organisacionnan internacional di derecho humano 
cu ta presente na Aruba ta calcula cu e cantidad di personanan 
di desendencia Venezolano cu no ta documenta na Aruba ta 
riba 10 mil na e momentonan aki. Aruba desde principio a 
carga cu tur e gastonan di esaki ya cu e posicion di Hulanda 
tabata cu e ta un asunto nacional (landsaangelegenheid). 
Sinembargo, na 2019 Gobierno a logra convence Hulanda cu 
e ta un asunto di Reino, y pa pone fondo disponibel. Aruba a 
haya 10 miyon florin desde e momento ey. 


Prome Minister Evelyn Wever - Croes a splica recientemente 
den Parlamento cu ya na comienso di gobernacion a realisa 
e cu retonan cu tin ta grandi como consecuencia di e crisis 
migratorio Venezolano. Na aña 2018 y 2019, Prome Minister 
Wever - Croes a reuni cu gobernantenan den “Eerste Kamer” y 
“Tweede Kamer” cual a conduci cu na mei 2019 a haya e bon 
noticia cu den e “Voorjaarsnota 2019”, 10 miyon florin a wordo 
aloca pa Aruba por atende cu e crisis aki. E fondo a wordo 
reparti den dos como lo siguiente: 


“BESTEDINGSPLAN VREEMDELINGENKETEN”: 7 MIYON 
FLORIN: 

Prome parti ta yama “Bestedingsplan Vreemdelingenketen” y 
a encera 7 miyon florin. Cu e suma aki, a inverti entre otro den 
Warda Nos Costa pa crea mas ‘opvang’ y pa mehora e ‘opvang’. 
A duna cursonan na Dimas tocante e tema die ‘vreemdelingen’ 
y asilo. A haya cacho pa haci miho control ora e botonan yega 
sin permiso, a cumpra auto pa controla costa, y a paga varios 
biahe pa repatria Venezolanonan (e bestedingsplan aki ta 
andando ainda.) 


“BESTEDINGSPLAN OVERIGE”: 3 MIYON FLORIN: 

E otro parti ta yama “Bestedingsplan Overige” y ta encera 3 
miyon florin. Pa esaki, Prome Minister a expresa cu a splica 
Hulanda cu e crisis migratorio ta afecta otro areanan tambe, 
entre otro: enseñansa, traficacion di hende, violencia relacional 
y salubridad publico. 


ENSEÑANSA: 

Pa loke ta enseñansa, a constata aumento di muchanan cu ta 
wordo manda den boto sin adulto of sin famia. Cu e principio 
cu no por nenga ningun mucha enseñansa of discrima a base 
di su status legal of no, Aruba a inisti pa ricibi fondo pa traha 


un proyecto di enseñansa pa prepara e muchanan aki na 
Hulandes pa despues (unabes nan yega cierto standard) nan 
por sigui educacion regular. 


TRAFICACION DI HENDE: 

Den cuadro di traficacion di hende, 'mensenhandel en 
mensensmokkel’, tambe a pidi fondo pa atende cu ne, pa 
motibo cu Aruba (a base di evaluacion di Merca) ta perdiendo 
e status cu tabatin debi na e situacion aki. 


FUNDACION CONTRA VIOLENCIAL RELACIONAL: 

Prome Minister a sigui splica cu un otro situacion cu a conoce 
aumento na 2018/2019, tabata na Fundacion Contra Violencial 
Relacional (antes Fundacion pa Hende Muhe den Dificultad). 
E cantidad di hende muhe di decendencia Venezolano cu 
tabata yega e fundacion a aumenta pa diferente motibo. 
Sinembargo, como capacidad di shelter tabata hopi limita a 
insicribi e proyecto pa ricibi fondo pa e fundacion por amplia e 
shelter. “E proyecto ta impresionante.” 


GASTONAN MEDICO Y DI VACUNA: 

Por ultimo, otro trabounan cu por a realisa a traves di fondo 
ricibi di Hulanda tabata den cuadro di salud, pa por cubri 
gastonan medico di personanan indocumenta cu tabata yega 
na sumanan hopi halto pa aña. Tambe a yuda DVG pa percura 
pa vacuna esnan cu ta bin Aruba di Venezuela cu no tur ta 
cumpli cu e vacunanan cu ta necesario y/of cu mayoria di 
Aruba su poblacion ya tin. 


Prome Minister a enfatisa cu tur e trabounan aki a wordo realisa 
hunto cu organisacionnan cu ta traha pa loke ta derechonan 
humano. 

LUNA DI CONSCIENTISACION DI 


CANCER NA PECHO 


d 


MINISTER MADURO DI CULTURA 

TA TRAHANDO 


RIBA UN AGENDA PA SIGUI BRINDA 
INFORMACION Y CREA CONOCEMENTO RIBA E 


TOPICO DI SCLAVITUD NA ARUBA 


Aruba tambe tin su historia di sclavitud. Algun luna atras Minister 


Maduro a presenta un programa special den cual a para keto 
riba e topico di sclavitud na Aruba mira fo'i e perspectiva di 
libertad. E programa a wordo bon ricibi na Aruba y tambe na 
hermana islanan Corsou y Boneiro. E topico di sclavitud ta 
actual denter di Reino Hulandes, ya cu nos ta den antesala 
di 160 aña di abolicion di sclavitud den Reino Hulandes. Pa e 
ocacion aki, Minister Maduro a reuni cu sr. Luc Alofs pa asina 
traha riba e consientisacion necesario cu mester tuma luga na 
Aruba riba e topico di sclavitud. 


CONOCEMENTO PA MEHORA 

Pa no ripiti e foutnan cu a wordo haci den pasado, ta importante 
pa nos conoce nos historia. Como Pais y como Reino nos 
mester atende cu locual no tabata bon y reconoce e parti bon 
cu por a resulta di e historia comparti aki den Reino Hulandes. 
Na Aruba hopi hende no conoce e historia di sclavitud aki y ta 


ee del ZAR m 


yega momento pa nos tambe revisa e pasado menos bunita 
aki di nos Reino, trata na yega na un momento di aceptacion, 
disculpa y reparacion pa e dafio haci. Pa e ultimo aki por 
pensa riba e desaroyo di un netwerk di conocemento entre 
Universidad, Archivo y Museo, un luga pa conmemora locual a 
pasa, manera un un obra di arte, y investigacion di e herencia 
social cultural cu sclavitud a trece cune. Importante ta cu nos 
ta revisa nos pasado cu e intencion pa mehora como hende, 
Pais y Reino. 


UN AGENDA PA INFORMA Y CREA CONOCEMENTO 
Minister Maduro hunto cu sr. Luc Alofs ta trahando riba un 
agenda pa asina brinda mas informacion riba e topico di 
sclavitud na Aruba. Pa esaki lo acerca mas persona y instancia 
den comunidad pa asina por conta cu e participacion pa crea e 
conocemento necesario riba e topico aki na Aruba. 

MINISTER MADURO DI FINANSA A PIDI YUDANSA 
NA BANCO MUNDIAL PA HACI UN 'EXPENDITURE 
REVIEW" CU TA UN INVESTIGACION RIBA GASTO 
DI GOBIERNO 


E debate riba gasto di gobernacion mester ta basa riba hecho y 


no riba opinion politico 


Den e siman cu Minister Maduro a atende IMF su 'Annual y 
Meetings' na Washington DC, e mandatario a reuni tambe cu EA i a 
ehecutivonan di Banco Mundial. Minister Maduro a pidi yudansa 
di Banco Mundial pa haci un 'Expenditure Review' pa asina 
revisa e gastonan di gobernacion di Aruba y compara esaki cu 
Paisnan manera Aruba. Un investigacion asina ta brinda un 
bon bista unda Aruba ta para cu su gastonan di gobernacion. 
E informacion cu e investigacion y comparacion aki lo produci, 
lo yuda tur hende y instancia pa por forma un opinion balansa 
riba e nivel di gastonan di Gobierno. 


IMF A TIRA UN BISTA CABA 

E gastonan mas grandi y mas comenta di Gobierno ta gasto di 
personal y gasto di servicio y producto. Pa cu e gastonan aki 
Gobierno a laga IMF tira un bista y duna nan opinion si Aruba 
su gastonan ta demasiado halto of si ta normal. IMF su analisis 
recien ta mustra, cu pa gasto di personal, Aruba ta na 11% 
di GDP cual no ta un nivel exorbitante den nos region. IMF a 
mustra tambe cu pa gasto di servicio y producto Aruba ta na 
un di e nivelnan mas abou den region. Awor e peticion ta pa 
Banco Mundial haci un investigacion mas profundo pa asina 
brinda un bista mas amplio riba e nivel di gastonan di Gobierno 
di Aruba. 


DEBATE RIBA HECHO Y NO OPINION POLITICO 

E tipo di estudio y analisis nan aki di gasto di gobernacion ta 
necesario ya cu cada bes mas persona y instancia ta uza e 
slogan 'Gobierno mester corta of baha gasto.' Hopi hende y 
instancia ta vocifera nan opinion politico y no ta presenta un 
estudio of analisis riba e gastonan di gobernacion cu ta mustra 
si e nivel di gasto di Gobierno di Aruba ta halto of abou. A bira 
tempo pa na Aruba tambe nos hiba un debate riba e topico di 
gasto di gobernacion basa riba hecho. Mester evita cu cada 
bes ta hiba discucion riba e topico di gasto di gobernacion basa 
riba opinion politico sin informacion. Un 'Expenditure Review' 
sigur lo yuda crea un bista obhectivo riba e nivel di gasto di 
gobernacion y lo yuda pa hiba debate y tuma desicion basa 
riba evidencia y no simpel opinion politico. 


Dialuna 17 October 2022 


MINISTER XIOMARA MADURO TABATA NA E 
APERTURA DI HAPPY ISLAND FURNITURE 

Cultura, Xiomara Maduro, tabata tin e 
placer di por tabata na e apertura oficial 
di Happy Island Furniture. 


Situa na Caya Taratata 11, Happy Island È 


Furniture ta ofrece muebles estilo ‘beach’ 


cu ta hacinan un tienda unico akina Aruba. Si 


Nan no ta ofrece solamente muebles pa 
cas, pero tambe pa negoshi. Asina nan 
tin un variedad amplio di muebles pa tur 
gusto den e estilo aki. 


“Danki pa kere den Aruba”, tabata lag 
minister Maduro su palabranan na e an 
ocasion aki. Minister Maduro ta gradici e - 
propietario, Elizabeth Ginocchio y henter P 


e team di Happy Island Furniture pa e 
invitacion y ta deseanan tur clase di exito 
cu nan tienda nobo y tin sigur cu nan lo 
sa di duna un toke di 'beach vibes' na 
cada hogar di esnan cu bishitanan y haci 
compras cerca nan. 

POTRETNAN DI APERTURA DI 
HAPPY ISLAND FURNITURE 

NSCIENTISACION DI 


CANCER NA PECHO 


DESDE 10 DI OKTOBER POR PASA DOW 
PA CUMPRA BESTEK DI PROYECTO 
EMBEYECIMENTO DI HOOIBERG 


Minister di Turismo y Salud Publico, sr. Dangui 


Oduber, ta recorda cu desde 10 di oktober por 
pasa DOW pa cumpra bestek pa e proyecto di 
embeyecimento di Hooiberg. 

E proyecto aki lo wordo ehecuta den diferente 
fase. Full e proyecto den su totalidad lo ta un 
colaboracion entre Aruba Tourism Authority (ATA) 
y Tourism Product Enhancement Fund (TPEF). 


Ya caba por disfruta di fase 1 cu tawata restauracion 
die cuminsamento di e trapi abou, hunto cu e hut na 
pia di Hooiberg. E prome fase aki a wordo realisa 
cu fondonan di TPEF na aña 2020. Despues pavia 
di e pandemia no por a sigui cu e segundo fase. 


Pero awor si lo sigui cu e fase di remodelacion di e 
trapi, tambe di e mirador existente, cu ta mei mei di 
Hooiberg. Pa mas despues lo traha hunto cu ATA 
pa construi un mirador nobo na e top di Hooiberg 
pa asina nos local y turistanan por disfruta di un 
bista di 360 grado di nos isla. Tambe hunto cu 
TPEF lo drecha e trapi nan di Hooiberg hacienda 
uzo di nos artistanan local cu lo duna e trapi un 
toke artistico por medio di mosaic. 


Si tur cos cana segun plan e proyecto aki lo mester wordo 
entrega na comienso di aña 2023. E proyecto den su totalidad 
lo tin un costo di alrededor AFL. 650,000 cu ta ensera diferente 
fase cu no ta solamente loke a wordo anuncia algun siman 
pisa. E ta un colaboracion di ATA y TPEF hunto. 


plaatsen advertentie: 


pi 


De Minister van Toerisme en Volksgezondheid is voornemens in 
het openbaar aan te besteden, het door ATA te financieren project: 


“Renovatie van trap & bouw van uitkijkpunt te Hooiberg” 
Volgens bestek D.O.W. nr. 12,dj 2022 


Korte omschrijving van het werk: 

Het werk bestaat uit het renoveren van de bestaande tra, het slopen van de 
bestaande rustplaats en herbouwen hiervan en het aanleggen van een 
uitkijkpunt. 


Uitvoeringstermijn: 35 werkbare werkdagen na datum van aanvangn inclusief 
bestellingstijd 


Het bestek is vanaf 10 oktober 2022 verkrijgbaar bij D.O.W. tegen betaling van Afl.250,00. 
De betaling te voldoen bij de kassier van de Dienst Openbare Werken (DOW) 

De Openbare bescheiden liggen ter inzage vanaf 10 oktober 2022 te DOW bij het 
Secretariaat van de Directie 


Inlichtingen worden verstrekt op 19 oktober 2022 om 10.00 vm te DOW 

De Nota van Inlichtingen wordt vastgesteld op 26 oktober 2022. 

De Openbare aanbesteding vindt plaats op 2 november 2022 om 11.00 vm op het kantoor 
van de Directeur van de Dienst van Openbare Werken 

De inschrijver moet bij zijn inschrijving de volgende vereisten overleggen: 

1 Bewijs van inschrijving in het register van de Kamer van Koophandel van Aruba 
(niet ouder dan 6 maanden) 

2 Bereidheidverklanng tot het instellen van een bankgarantie of borg. 

3.De staat van eenheidsprijzen voor verrekening van meer- en minderwerken 

4 Een lijst van in te schakelen onderaannemers 

5 Overige vereisten opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier | 


E meta ta pa Hooiberg bira un atraccion safe, yena cu color pa 
localnan y turistanan. 


Minister Dangui Oduber a menciona cu Aruba ta un destinacion 
di calidad halto, nos bishitantenan ta paga hopi placa bin Aruba. 
Pesey ta importante pa nos sigui mehora e producto Aruba, pa 
nos bishitantenan por haya e valor pa locual nan ta paga. Tur 
esaki ta den cuadro di diversificacion pa cu nos destinacion 
turistico. 


Dialuna 17 October 2022 


Minister Dangui Oduber: 


RESUMEN DI SIMAN 


Den e siman cua caba di pasa trabou a continua cu un programa 
cu nos a cuminsa cune for di aña pasa. E programa aki ta 
consisti di bishita hotelnan rond di Aruba pa haña un recorido 
y tambe pa combersa tocante e vision y plan cu cada hotel 
tin pa cu nan crecemento. Diaranson siman pasa Minister di 
Turismo y Salud Publico, Sr. Dangui Oduber, a bishita Brickell 
Bay Beach Club & Spa. Nan a topa cu e gerente general y 
tambe e doñonan nobo di e hotel, kende a splica nan di e plan 
cu nan tin pa futuro di e hotel aki. 


Na e momentonan aki nan a cuminsa cu renobacion di tur nan 
cambernan. Nan lo renoba nan lobby area y nan pool area tambe 
den e siguiente lunanan pa asina por ofrece turista un mihor 
servicio y calidad moderno. Pronto e hotel lo cambia nomber 
y lo cay bou di e franchise di Wyndham. Manera ta conoci, 
Wyndham tabata existi na Aruba caba y nos ta sumamente 
orguyoso cu despues di varios aña nos tin un franchise cu ta 
asina renombra manera Wyndham bek na Aruba. 


Consequentemente, Diahuebs anochi Gobierno di Aruba 
a organisa un anochi di conscientisacion den cuadro di 
prevencion. Durante e anochi aki, e enfasis tabata riba e 
tema di metastatic breast cancer (MBC). Gobierno a uni 
su mes na diferente lugar por medio di ilumina e edificio di 
bestuurskantoor. Gobierno di Aruba a reenforsa su apoyo y 
colaboracion cu fundacionan cu ta hasi trabou den cuadro di 
prevencion di salud y tambe contra cancer. Nos ta agradecido 
na tur fundacion cu ta traha duro pa duna sosten na esnan cu 
mester di dje. 


Na mesun momento ta desea di manda palabra di sosten y 
forsa pa e hoben Myandra Croes cu ta den su lucha contra e 
enfermedad aki. Myandra su storia ta un cu hopi inspiracion y 
admiracion, sin laga afo perseverancia. Un hoben hopi balente 
y cu hopi fe, cu ta purbando di conscientisa otro por medio di 
su mesun lucha. 


OCTOBER 

VACIONAL DI INTERPOL 

) PA ATENDE 


Awe diabierna 14 di Oktober, delegacion di Aruba lo ta rumbo 
pa atende congreso internacional di Interpol. Manera ta conoci 
Aruba ta miembro di e organisacion ako, y esaki a conduci cu 
afia pasa nos a lansa diferente proyecto, na cual no tawata tin 
gasto mara. Ehempel nan ta "Interpol aan de grens" pa fortifica 
siguridad na nos frontera y "l-arms" pa combati armanan ilegal. 


E congreso di e aña aki ta sumamente importante, mirando 
cu paisnan den nos region cu nos ta traha cunan caba, lo ta 
presente tambe. Banda di e programa oficial nos tin reunionnan 
plania cu diferente agencianan pa fortifica lasonan, comparti 
conocemento y explora metodonan nobo pa combati corupcion. 


E ultimo aki ta sumamente importante mirando e diferente 
casonan di corupcion cu ta andando aworaki, manera caso 


avestruz. E caso di corupcion mas grandi cu Aruba a yega di 
conoce caminda Sevinger di partido AVP ta wordo sospecha 
pa labamento di placa y bende patrimonio di pueblo. 


Pero e siman aki tambe tawata tin sentencia di huez caminda 
ex-agente policial P. Goede-Kock a perde su trabou, despues 
di a wordo haya culpabel pa tres huez di a comete actonan 
coruptivo di comparti informacion cu sospechoso P. Croes den 
caso Ibis. Un otro caso di corupcion di partido AVP. 


Pues, di e congreso aki nos lo bin bek cu palabracionnan y 
colaboracionnan cu e mundo internacional pa loke ta husticia, 
pa di e forma ey nos sigui ekipa nos organisacionnan pa por 
combati actonan coruptivo, manera aworaki ta andando cu 
partido AVP. 


Dialuna 17 October 2022 


A RE man 
Recientemente Minister Endy Croes a bishita e evento di 
“Strongest Man of Aruba 2022” cu a tuma luga dianan 7, 8 y 9 di 
october na Surfside Beach Bar. Tabata tres dia di competencia 
unda a mustra forsa y musculonan bon forma. E competencia 
a conta cu participacion di 37 atleta local y internacional di 
cuater pais e.o. Aruba, Surinam, Guyana y Hulanda. Un total 
di 6 ganado den 2 diferente categoria; mas di 100 kg y bou di 
100 kg. Mester menciona cu 3 di e posicionnan a bay pa nos 
atletanan local. 


E ganado 100 kg plus y ‘overall’ di e competencia a bay pa 
Andrew Jansen di Aruba, sigui Donovan Dongo di Surinam y di 
tercer luga a bay pa Marcel Willems di Aruba. Den e categoria 
bou di 100 kg e ganado ta Carlos Petterson Grifith di Surinam, 
na di dos luga a keda Darrel Gurzenda di Hulanda y di tercer 
luga a keda Thomas Arends di Aruba. E evento tabata un exito 
rotundo por a compronde cu yatin planificacion pa e competencia 
di otro aña. Minister Endy Croes ta felicita Marinierskazerne 
Savaneta cu a organisa un tremendo competencia, como 
tambe ta felicita tur e atletanan cu a participa y haci e di cinco 
edicion uno sumamente exitoso. E mandatario ta gradici tur e 
boluntarionan como tambe patrocinadonan di e competencia. 

MINISTER ENDY CROES A RICIBI E RAPPORT 
FINAL DI E DOORLICHTING VAN HET 


ARUBAANSE ONDERWIJSBESTEL 
EINDRAPPORTAGE; VAN PLAN NAAR AANPAK 


ys 

Diaranson ultimo Minister Endy Croes a ricibi Inspector General 
di Aruba sr. John Hessen unda cu oficialmente manera a 
keda palabra cu Hulanda a haci entrega na e mandatario di 
Enseñansa di Doorlichting van het Arubaanse Onderwijsbestel. 


Eindrapportage: Van plan naar aanpak. Na luna di december 
2021 Inspectie di Hulanda y Inspectie di Aruba a entrega e 
Tussenrapportage. 


Dicho rapport a wordo publica fin di januari di e afia aki y den 
palabracion cu Hulanda a determina cu fin di luna di september 
/ october Aruba lo haya e rapport final. Inspectie di Hulanda 
tabata na Aruba na dos diferente occasion: na luna di april y 
juni / juli pa haci e ultimo investigacion y entrevistanan cu tur 
“stakeholders” den e veld di enseñansa. E rapport tin tur e 
investigacionnan di enseñansa en general na Aruba, leynan 
di enseñansa, tipo di enseñansa, “doorstroom” voorschool y 
naschool. Einvestigacion a produciuntotal di 13 recomendacion 
cu tin cu bay traha riba nan. Minister Endy Croes a enfatisa 
cu ta trahando riba algun di e recomendacionnan aki caba. 
Concluyendo Minister Endy Croes ta gradici Inspectie di Aruba 
como tambe di Hulanda pa nan trabounan haci na bienestar di 
enseñansa den su totalidad. 


MINISTER ENDY CROES A REUNI CU 
MINISTER PLENIPOTENCIARIO NA 
HULANDA SR. ADY THIJSEN 


Diahuebs ultimo Minister Endy Croes a reuni cu 
Minister Plenipotenciario sr. Ady Thijsen, un ora 
prome cu e la huramente dilanti Gobernador di 
Aruba. Minister Endy Croes a indica cu e tabata 
un bon reunion, uno hopi interesante. Minister 
Thijsen tabatin un par di luna na Hulanda unda e 
ta trahando na Arubahuis. Durante e encuentro 
Minister Thijsen a presenta un ‘pre’ plan di e.o. 
enseñansa, mentornan como tambe a trata e 
parti strategico di e funcion di Arubahuis y e vision 
nobo. A toca e tema di e ayudo di Arubahuis na 
studiantenan y data cual ta sumamente importante. | 


Un reunion basta largo unda cu a subraya e 
importancia di mantene un bon comunicacion entre 
Minister di Enseñansa y Minister Plenipotenciario 
na Hulanda pa asina hunto nos logra e mes un 
obhetivo. Finalisando Minister Endy Croes ta desea 
Minister Ady Thijsen hopi exito den su funcion nobo. 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 AÑA DI 


INVERSION Y 
22 OPORTUNIDAD 


